C 361/10
MT
Il-Ġurnal Uffiċjali tal-Unjoni Ewropea
20.9.2022
Il-Ħamis 24 ta’ Marzu 2022
32.
Jistieden lill-Kummissjoni tiżgura li l-art agrikola tintuża primarjament biss għall-finijiet tal-produzzjoni tal-ikel u tal-għalf biex tiżgura s-sigurtà tal-ikel mhux biss għaċ-ċittadini tal-UE, iżda anki għal miljuni ta' rifuġjati fl-UE; 33.
Jisħaq li settur agrikolu b'saħħtu u sostenibbli madwar l-UE u ambjent rurali sostenibbli u prosperu, appoġġat minn PAK b'saħħitha, huma komponenti vitali biex tintlaħaq l-isfida tas-sigurtà tal-ikel; jenfasizza li l-agrikoltura għandha valur importanti għall-UE u għall-iżvilupp politiku u ekonomiku tagħha u għandha impatt kbir fuq is-soċjetà permezz tal-produzzjoni tal-ikel, l-impjiegi rurali, il-vitalità ekonomika u l-kwalità tal-ħajja fiż-żoni rurali u l-iżvilupp rurali b'mod aktar ġenerali; 34.
Jappella għall-implimentazzjoni immedjata tal-miżuri kontra t-tfixkil fis-suq previsti fl-Artikolu 219 tar-Regolament dwar l-Organizzazzjoni Komuni tas-Swieq (7) sabiex jiġu appoġġati s-setturi l-aktar affettwati u, b'mod parallel, għall-mobilizzazzjoni tar-riżerva għall-kriżijiet għal dan l-għan; jistieden, barra minn hekk, lill-Kummissjoni tkun lesta tieħu aktar miżuri eċċezzjonali tas-suq skont ir-regolament, bħall-attivazzjoni tal-Artikolu 222; 35.
Iħeġġeġ lill-Kummissjoni tagħti ċarezza sħiħa lill-Istati Membri fir-rigward tal-klawżola ta' forza maġġuri fil-PAK, kif ukoll f'leġiżlazzjoni ulterjuri; 36.
Jikkunsidra li filwaqt li ż-żieda fis-sigurtà tal-ikel issa hija prijorità saħansitra aktar urġenti, għandhom jiġu vvalutati l-pjanijiet strateġiċi nazzjonali biex isiru l-adattamenti neċessarji għaċ-ċirkostanzi l-ġodda, inkluż l-użu ta' flessibbiltajiet rilevanti biex jiżdiedu ż-żoni ta' art għall-produzzjoni; 37.
Jistieden lill-Kummissjoni tieħu l-miżuri meħtieġa kollha, b'mod partikolari fir-rigward tal-għajnuna mill-Istat, biex ikun possibbli l-appoġġ meħtieġ għas-setturi li ntlaqtu l-aktar mill-kriżi; 38.
Jistieden lill-Kummissjoni tqis l-emenda tal-Qafas Temporanju għall-Għajnuna mill-Istat, adottat f'Marzu 2020, sabiex l-Istati Membri jkunu jistgħu jużaw il-flessibbiltà sħiħa skont ir-regoli dwar l-għajnuna mill-Istat biex jappoġġaw lill-ekonomija; 39.
Jisħaq li l-miżuri straordinarji tal-COVID-19 għall-iżvilupp rurali għandhom jiġu estiżi biex jindirizzaw il-problemi ta' likwidità attwali li jqiegħdu f'riskju l-fattibbiltà tal-attivitajiet agrikoli u jipperikolaw lin-negozji ż-żgħar attivi fl-ipproċessar, fil-kummerċjalizzazzjoni jew fl-iżvilupp ta' prodotti agrikoli; 40.
Jemmen li għandhom jiġu adottati miżuri biex jiggarantixxu aktar flessibbiltà għall-importazzjonijiet ta' prodotti bażiċi kruċjali (b'mod partikolari ċereali, fażola tas-sojja u fertilizzanti) minn pajjiżi mhux tal-UE, mingħajr ma jiddgħajfu l-istandards tal-UE; 41.
Itenni l-impenji tiegħu favur is-sostenibbiltà u s-sigurtà tal-ikel u jisħaq li l-ikel u l-għalf importati kollha jeħtieġ li jissodisfaw l-istandards tas-sostenibbiltà u tas-sikurezza tal-ikel tal-UE, inklużi l-livelli massimi ta' residwi tal-pestiċidi u l-antimikrobiċi; jiddenunzja l-proposti kollha għall-użu ħażin tal-kriżijiet attwali biex jiddgħajfu dawn ir-rekwiżiti u l-impenji; 42.
Jistieden lill-Kummissjoni, b'mod partikolari, tappoġġa lill-organizzazzjonijiet settorjali sabiex jiġu akkwistati swieq ta' importazzjoni ġodda li jiggarantixxu l-provvista tal-ikel u l-fatturi ta' produzzjoni agrikoli, speċjalment għall-bhejjem, u b'hekk jiġi evitat ir-riskju għas-sigurtà tal-ikel fl-Ewropa; 43.
Jistieden lill-Kunsill u lill-Kummissjoni jiżblukkaw ir-riżerva għall-kriżijiet ta' EUR 479 miljun biex is-settur agrikolu jingħata għajnuna biex jegħleb l-isfidi attwali għas-suq; jinnota, madankollu, li ladarba tiġi eżawrita din ir-riżerva għall-kriżijiet, din ma tistax tiġi rikostitwita b'finanzjamenti mill-PAK; jitlob, għalhekk, li minnufih jiġu żblukkati fondi addizzjonali li jkunu jistgħu jiġu mobilizzati immedjatament f'każ li tiġi eżawrita r-riżerva għall-kriżijiet; 44.
Jistieden lill-Kummissjoni, invista tan-nuqqas tal-għelejjel li fihom il-proteini, tipproponi strateġija Ewropea komprensiva għall-proteini sabiex tiżdied il-produzzjoni Ewropea tal-proteini u titnaqqas id-dipendenza tal-UE minn pajjiżi terzi f'dan ir-rigward;
(7)
ĠU L 347, 20.12.2013, p. 671.